**Litér Község Önkormányzat**

**2015. évi költségvetéséről szóló**

**2/2016. (II.29.) önkormányzati rendeletét módosító**

**…../2016. (……..) önkormányzati rendeletének indokolása**

**és hatástanulmánya**

ÁLTALÁNOS INDOKOLÁS

Litér Község Önkormányzatának Képviselő-testülete az Alaptörvény 32. cikk (1) bekezdés a.) és f.) pontja alapján, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján alkotta meg az Önkormányzat 2016. évi költségvetéséről szóló rendeletét, melyet a tényleges teljesítésekhez igazítva módosít.

RÉSZLETES INDOKOLÁS

A Litér Község Önkormányzata 2016. évi költségvetésében az alábbi előirányzatok módosítása vált szükségessé:

**Bevételi előirányzatok módosítása**

Az **államháztartáson belüli működési támogatásokon (B1) belül** emelni kell a Szociális és gyermekjóléti feladatok ellátására (B113) kapott előirányzatot 597 ezer Ft összegben, melyből 320 ezer Ft a bölcsődei dolgozók szociális ágazati pótléka, 277 ezer Ft pedig a bölcsődei dolgozók kiegészítő szociális ágazati pótléka. Működési célú költségvetési és kiegészítő támogatás B115 rovaton 424 ezer Ft bérkompenzációs bevételt számoltunk el.

A 2014.évi beszámoló felülvizsgálata során 569 520 Ft póttámogatást kapott az Önkormányzat a köznevelési feladatokra, melynek előirányzata a B116 rovaton jelenik meg.

A közfoglalkoztatás támogatásánál az eredeti előirányzatunk csak a január 1.-én meglévő hatósági szerződések összegeit tartalmazta. Növekedésként jelenik meg az Útőr program 9 430 ezer Ft-os bevételi előirányzata, és az éves általános közfoglalkoztatás 5 889 ezer Ft előirányzata, az első negyedévben megkötött hatósági szerződések alapján.

A B1 főrovat előirányzata így 167 012 ezer Ft-ra emelkedett.

**A működési bevételeknél** a B401 rovaton 20 ezer Ft előirányzat előírásra van szükség mely a monográfia értékesítés bevételeire biztosít keretet. B411 rovaton 10 ezer Ft előirányzatot kell emelni, hogy legyen előirányzata a kerekítési különbözeteknek. A hivatalnál 1 ezer Ft-ot csoportosítottunk át kerekítési kiadások előirányzatára a működési kiadások közt.

Működési pénzeszköz átvételére 180 ezer Ft bevételt tervezünk, mely az iskolabusz működéséhez fizetett szülői hozzájárulás éves mértéke.

A finanszírozási bevételek B8 főrovaton, az államháztartáson belüli megelőlegezéseknél (B814) 1 103 ezer Ft növekedést kell elszámolni. A Hivatal esetében 37 ezer Ft-tal emelkedik a maradvány előirányzata a 2015.évi elszámolásoknak megfelelően.

Litér Község Önkormányzata 2016. évi Összevont költségvetésének módosított bevételi előirányzata így **442 947 ezer Ft-ra** változik.

**Kiadási előirányzatok módosítása:**

**Személyi juttatások (K1)** előirányzata összesen 9 635 ezer Ft-tal emelkedik a következők szerint:

A közfoglalkoztatás támogatásánál az Útőr programmal együtt 8 628 ezer Ft bruttó bér előirányzatot számoltunk el, melynek fedezete a munkaügyi Központtól kapott támogatás. Saját forrásból a Tartalék terhére biztosítjuk egy fő Útőr programban dolgozó közfoglalkoztatott 180 ezer Ft bruttó összegű bérkiadását, és ugyancsak a Tartalék előirányzatból finanszírozzuk a közfoglalkoztatottak étkezési utalványát 545 ezer Ft összegben. A képviselő testület 2 esetben döntött reprezentációs kiadásokról a tartalék terhére melynek összege 200 ezer Ft (ezüst mise és pedagógus munka elismerése)

A bérkompenzáció 82 ezer Ft kiadási előirányzat növekedést jelent az április 30.-ig terjedő időszakra. A Hivatalnál szintén okoz emelést a bérkompenzáció 119 ezer Ft összegben.

A **munkáltatót terhelő járulékok (K2)** rovat a személyi kiadások változásainak járulék vonzatával 1 520 ezer Ft-tal emelkedik, ennek egy részét 337 ezer Ft-ot a működési tartalékból csoportosítottunk át, az étkezési utalványok és az egy fő közfoglalkoztatott önkormányzati bérkiegészítésére, valamint a reprezentációs kiadások járulékainak fedezetére. A hivatalnál az emelés 26 ezer Ft.

**Dologi kiadásoknál (K3)** 5 810 ezer Ft emelésre teszünk javaslatot, ebből 670 ezer Ft az Útőr program, 139 ezer Ft az általános közfoglalkoztatás költsége, 118 ezer Ft a rendőrlakás felújításainak azon kiadásai, melyeket dologi kiadásként kell elszámolni, 127 ezer Ft előirányzatot képeztünk a főzőkonyha pályázat sikertelensége esetén a megvalósíthatósági tanulmány díjaként.

10 ezer Ft előirányzatot kell növelni a K355 egyéb dologi kiadások előirányzatra, itt számoljuk el a kerekítési különbözetek kiadásait. Bérleti díj előirányzatot növelni kell a postafiók bérleti díj előirányzattal a tartalék terhére 22 ezer Ft összegben. A szociális étkeztetés kiadásai 2 842 ezer Ft-tal jelennek meg a K3 főrovaton. Az Ond utcai bolt értékesítésének 1 382 ezer Ft összegű áfája kiadásként jelentkezik, mert azt be kell fizetni az Adóhivatalnak. A Mogyorósi napok előirányzatát a Tartalék terhére 500 ezer Ft-tal növeltük.

Az ellátottak pénzbeli juttatásai főrovaton **(K4)** terveztük a szociális étkeztetés kiadásait. A 2015.évi beszámolóban ehhez a feladathoz csak működési kiadást fogad el az Államkincstár, ezért az itt található 2 842 ezer Ft kiadás átkerül a dologi kiadások közé.

**Egyéb működési célú kiadások (K5)** főrovat előirányzata, 900 ezer Ft-tal emelkedik.

Átadásra került az Óvoda Társulás részére a kompenzációs és szociális pótlékok 776 ezer Ft összegű bevétele, a Balatonalmádi Szociális Társulás és a Balatonalmádi Közös Önkormányzati Hivatalnak átadott támogatás előirányzata igazításra került a tárgyévi megállapodásoknak megfelelően 1 214 ezer Ft emeléssel.

A 2015.évi beszámoló elkészítése során 333 ezer Ft befizetési kötelezettségünk keletkezett, ez a K5021 rovat előirányzatát emeli.

A Balatonalmádi Központi Orvosi Ügyelet részére az eredeti előirányzatban biztosítottuk az új gépjármű önkormányzatra eső részét 367 ezer Ft összegben, de működési célú kiadásból (K5) felhalmozási célú kiadásra (K8) kell átcsoportosítani az összeget. Két esetben született támogatási döntés a tartalék terhére, 500 – 500 ezer Ft összegben a Református és a Katolikus Egyház részére.

A tartalék is ezen a főrovaton belül található, ennek változását a 4. melléklet mutatja be. A módosítást követően 14 340 ezer Ft működési tartalékkal 14 636 ezer Ft felhalmozási tartalékkal, 12 625 ezer Ft elkülönített céltartalékkal, és 6 289 ezer Ft Tulajdonközösségi tartalékkal rendelkezhetünk.

**A beruházási kiadások (K6)** főrovat előirányzatánál 3 477 ezer Ft emelést kell elszámolni, mely az Útőr program tárgyi eszköz beszerzése bruttó 323 ezer Ft-tal, a védőnői szolgálatot és a főzőkonyha pályázatokat érintő tervdokumentáció elkészítése bruttó 1 975 ezer Ft-tal, traktor tartozékok beszerzése bruttó 1 270 ezer Ft-tal, közvilágítás bővítése 508 ezer Ft-tal. Csökkent az előirányzat 599 ezer Ft-tal, mert az iskola tornatermének ablakcseréje az eredeti 3 085 ezer Ft előirányzathoz képest 2 486 ezer Ft-ba fog kerülni. A Hivatal beruházási kiadása 37 ezer Ft-tal nőtt, mely a maradványmódosítás kiadási párja.

**Felújítások előirányzaton (K7)** 4 276 ezer Ft emelést érvényesítünk, mely az Útőr program bruttó 4 394 ezer Ft felújítási kiadásait tartalmazza, és csökkenti a rendőrlakás felújítási kiadásainak azon része melyeket dologi kiadások között kell elszámolni 118 ezer Ft összegben.

A felhalmozási kiadások részletezését a 3. melléklet tartalmazza.

**Egyéb felhalmozási célú kiadásunk (K8)** növekszik 367 ezer Ft-tal, mely a központi orvosi ügyelet gépjármű beszerzési előirányzatának átcsoportosításából ered. K8

**Finanszírozási kiadásoknál (K9)** államháztartáson belüli megelőlegezés növekedéseként 1 103 ezer Ft emelést.

Litér Község Önkormányzata 2016. évi Összevont költségvetésének módosított kiadási főösszege a bevételi főösszeggel egyezően **442 947 ezer Ft-ra** módosul.

**HATÁSVIZSGÁLAT**

A hatásvizsgálat során vizsgálva volt:

**Társadalmi, gazdasági, költségvetési hatás:**

Az Önkormányzat költségvetésének stabilitását a módosítás nem befolyásolja, mivel belső átcsoportosításokat tartalmaz, valamint a bevételi és kiadási fő összeg változása nem befolyásolja a stabilitást, mert a kiadás növekedésének mértékével megegyezően növekedett a bevételi növekedés mértéke is.

**Környezet- és egészségügyi hatása**:

A rendeletnek nincs ezen tényezőkre hatása.

Adminisztratív terheket befolyásoló hatás:

Adminisztratív teher tekintetében az előirányzatok átvezetése a könyvviteli nyilvántartásokon a pénzügyi-adminisztrációs munkafolyamatok megnövekedésével jár.

**Jogszabály megalkotásának szükségessége, a jogalkotás elmaradásának várható következménye:**

A rendelet megalkotásának szükségességét a könyvelés hitelességének megtartása indokolta.

**Személyi, szervezeti, tárgyi és pénzügyi feltételei:**

A rendelet alkalmazásához szükséges személyi, tárgyi és szervezeti feltételek adottak.